pythainlp/thai-wiki-dataset-v4 huggingface dataset:
มังฆ้องที่ 2 แห่งตองอู

มังฆ้องที่ 2 แห่งตองอู ([tàʊ̯ɰ̃.ŋù mɪ́ɰ̃.ɡàʊ̯ɰ̃] "เต่าง์หงู่มิงเข่าง์"; คริสต์ทศวรรษ 1520 – มิถุนายน 1584) หรือที่รู้จักกันในราชทินนามสีหตู (သီဟသူ "ตี่หะตู่") เป็นพระเจ้าตองอูในฐานะประเทศราชของพระเจ้าตะเบ็งชะเวตี้ระหว่าง ค.ศ. 1549 ถึง 1551 และพระเจ้าบุเรงนองกับพระเจ้านันทบุเรง ระหว่าง ค.ศ. 1552 ถึง 1584 โดยพระองค์ก่อกบฏต่อพระเจ้าบุเรงนองผู้เป็นพระเชษฐาระหว่าง ค.ศ. 1550 ถึง 1551 แต่ได้รับพระราชทานอภัยโทษจากพระเจ้าบุเรงนอง
มังฆ้องที่ 2 กับ มังฆ้องที่ 1 ทั้งสองอาจเป็นตองอูมี่นคองหนึ่งในนะหลวง 37 ตนของพม่า
ในวัฒนธรรมสมัยนิยม.
มีนักแสดงผู้รับบท มังฆ้องที่ 2 แห่งตองอู ได้แก่
เอเอฟซีแชมเปียนส์ลีก 2017 นัดชิงชนะเลิศ

การแข่งขัน เอเอฟซีแชมเปียนส์ลีก 2017 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2017, เป็นครั้งที่ 36 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 15 ภายใต้ชื่อ เอเอฟซีแชมเปียนส์ลีก.
รอบชิงชนะเลิศจะถูกตัดสินกันในสองนัดรูปแบบเหย้าและเยือนระหว่างทีมจากซาอุดิอาระเบีย อัล-ฮิลาล และทีมจากญี่ปุ่น อูราวะ เรด ไดมอนส์. เลกแรกจะเป็นเจ้าบ้านโดยอัล-ฮิลาล ที่ สนามกีฬานานาชาติคิงฟาฮัด ในกรุง รียาด เมื่อวันที่ 18 พฤศจิกายน พ.ศ. 2560, ในขณะที่เลกสองจะเป็นเจ้าบ้านโดย อุระวะ เรด ไดมอนด์ส ที่ สนามกีฬาไซตะมะ 2002 ในเมือง ไซตะมะ เมื่อวันที่ 25 พฤศจิกายน พ.ศ. 2560. ทีมชนะเลิศจะได้สิทธิ์ในการเป็นตัวแทนของ เอเอฟซี ในการแข่งขัน ฟุตบอลชิงแชมป์สโมสรโลก 2017, และได้ผ่านเข้าสู่รอบก่อนรองชนะเลิศ.
อุระวะ เรด ไดมอนด์ส ยัดเยียดความพ่ายแพ้ให้กับ อัล-ฮิลาล 2–1 หลังรวมผลสองนัดส่งผลให้พวกเขาคว้าแชมป์เอเอฟซีแชมเปียนส์ลีกได้สำเร็จเป็นสมัยที่สอง.
สนามแข่งขัน.
นี่เป็นครั้งที่สี่ที่รอบชิงชนะเลิศสโมสรเอเชียจะลงเล่นในสนามกีฬานานาชาติคิงฟาฮัด, กับรอบชิงชนะเลิศครั้งที่ผ่านมาในปี 1995, 2000, และ 2014 (เลกที่สอง).
นี่เป็นครั้งที่สองที่รอบชิงชนะเลิศสโมสรเอเชียจะลงเล่นในสนามกีฬาไซตะมะ 2002, กับรอบชิงชนะเลิศครั้งที่ผ่านมาในปี 2007 (เลกที่สอง).
เส้นทางสู่นัดชิงชนะเลิศ.
"หมายเหตุ: (H: เหย้า; A: เยือน)"
รายละเอียด.
เลกแรก.
<onlyinclude></onlyinclude>
เลกที่สอง.
<onlyinclude></onlyinclude>
เหรียญ &quot;สำหรับการนำไครเมียกลับคืน&quot;

เหรียญ "สำหรับการนำไครเมียกลับคืน"  เป็นเหรียญที่ระลึกทางการศึกของรัสเซียจากกระทรวงกลาโหมแห่งสหพันธรัฐรัสเซีย การมีอยู่ของเหรียญนี้มีผู้ยืนยัน คือ Yaroslav Roshchupkin ลูกจ้างในสำนักข่าวทหารกลาง (Central Military press service)
เหรียญนี้มอบให้แก่บุคลากรทางทหารและพลเรือนในกองทัพสหพันธรัฐรัสเซีย ตอบแทนคุณงามความดีที่กระทำในระหว่างการผนวกไครเมียของรัสเซีย การลงประชามติในวันที่ 16 มีนาคม 2014 และการที่ไครเมียเข้าสู่สหพันธรัฐรัสเซียตามผลการลงประชามติ เหรียญนี้ยังมอบให้แก่พลเมืองอื่นของรัสเซียและพลเมืองต่างประเทศ เพื่อตอบแทนที่เข้าช่วยให้กองทัพสหพันธรัฐรัสเซียบรรลุหน้าที่ที่เกี่ยวเนื่องกับการใช้มาตรการทางความมั่นคงดังกล่าวในไครเมีย อนึ่ง เหรียญนี้ยังมอบให้แก่ Ramzan Kadyrov หัวหน้าชาวเชเชน, Aleksandr Tkachyov ผู้ว่าการดินแดนครัสโนดาร์, และหัวหน้ากลุ่มหมาป่ายามวิกาล (Night Wolves) เพื่อตอบแทนที่ "ช่วยให้ชาวไครเมียได้กำหนดตัวเอง" (helping Crimeans to self-determinate)
เบื้องหลังของเหรียญนี้มีตรากระทรวงกลาโหมรัสเซียพร้อมลงวันที่ "20 กุมภาพันธ์ – 18 มีนาคม ค.ศ. 2014" อันเป็นระยะเวลาที่ "การนำไครเมียกลับคืน" ดำเนินขึ้น
วิทยาลัยเทคโนโลยีทางการแพทย์และสาธารณสุข กาญจนาภิเษก

วิทยาลัยเทคโนโลยีทางการแพทย์และสาธารณสุข กาญจนาภิเษก  เป็นวิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก กระทรวงสาธารณสุข
ประวัติวิทยาลัย.
จัดการเรียนการสอนโดยอาจารย์ของวิทยาลัยและผู้เชี่ยวชาญในหมวดวิชาสาขาต่างๆ เพื่อพัฒนาคุณภาพการศึกษาให้ก้าวหน้ายิ่งขึ้น และได้ย้ายที่ทำการของวิทยาลัยมาตั้งอยู่ ณ ตำบลราษฎร์นิยม อำเภอไทรน้อย จังหวัดนนทบุรี ซึ่งเป็นสถานที่ตั้งในปัจจุบัน
การแผลงเป็นอาหรับ

การแผลงเป็นอาหรับ ("taʻrīb" "ตะอ์รีบ") คือการทำให้ประชากรที่เดิมทีไม่ใช่ชาวอาหรับ กลายเป็นประชากรที่พูดภาษาอาหรับ และมีวัฒนธรรมแบบชาวอาหรับ โดยในอดีต การแผลงเป็นอาหรับมักเกิดขึ้นหลักจากการที่ชาวอาหรับ ซึ่งอดีตอาศัยในอยู่บริเวณอาระเบีย (บริเวณประเทศซาอุดีอาระเบียและเยเมนปัจจุบัน) ได้พิชิตดินแดนต่าง ๆ ในช่วงการเผยแพร่ของศาสนาอิสลามในศตวรรษที่ 7 ดินแดนเหล่านี้ได้แก่ แอฟริกาเหนือ (เช่น อียิปต์ มอร็อกโค แอลจีเรีย ตูนิเซีย) อิรัก จอร์แดน ซีเรีย เลบานอน เป็นต้น โดยประชากรในดินแดนเหล่านี้ ไม่ได้พูดภาษาอาหรับหรือถือวัฒนธรรมอาหรับมาก่อน อาทิ ก่อนการพิชิตดินแดนโดยชาวอาหรับ ประชากรอียิปต์ส่วนใหญ่พูดภาษาคอปต์ ส่วนประชากรซีเรียส่วนใหญ่พูดภาษาอราเมอิก
เอเลี่ยน ส.วีระวรรณ

เอเลี่ยน ส.วีระวรรณ (ชื่อเล่น: เด่น; 29 กันยายน พ.ศ. 2541 –) เป็นนักมวยไทยประเภทมวยซ้าย จากอำเภอมหาชนะชัย จังหวัดยโสธร ผู้สร้างปรากฏการณ์ชนะน็อกผ่านรายการถ่ายทอดสดอย่างต่อเนื่อง
ประวัติ.
เอเลี่ยน ส.วีระวรรณ มีชื่อจริงคือ เชษฐา มากดี เริ่มชกมวยเมื่ออายุ 12 ปี โดยใช้ชื่อเด่นบ้านขาม ส.วีระวรรณ ในการแข่งไฟต์แรก และได้รับค่าตัวในไฟต์ดังกล่าวที่ 500 บาท ก่อนที่จะเปลี่ยนชื่อชกเป็นเอเลี่ยนในภายหลัง เนื่องด้วยเดี่ยว ชัยภูมิ ซึ่งเป็นครูมวยคนแรกในช่วงนั้นเห็นว่ามีหน้าตาคล้ายมนุษย์ต่างดาวจากดาวอังคาร อีกทั้งเขาเป็นคนเกิดวันอังคารจึงเกิดความชอบ และไม่คิดจะเปลี่ยนชื่อชกนับจากนั้น
วันที่ 10 เมษายน พ.ศ. 2558 เอเลี่ยนเข้าแข่งขันศึกเพชรยินดี ที่สนามมวยเวทีลุมพินี ซึ่งเขาเป็นฝ่ายแพ้น็อกยอดสยาม ส.จ.อวยพรศรี ในยกที่ 4 และในวันที่ 24 กรกฎาคม ของปีเดียวกัน เอเลี่ยนเข้าแข่งขันศึกเพชรยินดี ที่สนามมวยเวทีลุมพินี โดยพบกับคู่ชกอย่างยอดสุวิทย์ ส.สุรเดช ซึ่งเอเลี่ยนเป็นฝ่ายแพ้คะแนน
วันที่ 7 พฤษภาคม พ.ศ. 2560 เอเลี่ยนเข้าแข่งขันศึกมวยไทย ท่อน้ำไทย เดอะฮีโร่ ที่เวทีมวยคมชัดลึก ตลาด อตก.3 จังหวัดนนทบุรี ซึ่งเขาเป็นฝ่ายชนะน็อกโชคนำชัย ก.สกุลเชื้อ ในยกที่ 3 ต่อมา ในวันที่ 10 มิถุนายน เอเลี่ยนเข้าแข่งขันศึกมวยไทยเกียรติเพชรซูเปอร์ไฟต์ ที่สนามมวยเวทีลุมพินี โดยพบกับคู่ชกอย่างแก่นศักดิ์ ส.เทียนโพธิ์ จากการแข่งขันครั้งนี้ เอเลี่ยนเป็นฝ่ายชนะน็อกทางเทคนิคในยกที่ 3 จากนั้น ในวันที่ 14 กรกฎาคม เอเลี่ยนเข้าแข่งขันศึกอิมิเน้นท์แอร์ ที่สนามมวยเวทีลุมพินี ซึ่งเขาเป็นฝ่ายชนะน็อกพญาเม่น ศิษย์ลมหนาว ในยกที่ 3 ส่วนในวันที่ 19 สิงหาคม เอเลี่ยนเข้าแข่งขันศึกมวยไทยลุมพินีทีเคโอ โดยพบกับคู่ชกอย่างเขี้ยวพยัคฆ์ ป.เพชรน้ำหนึ่ง จากการแข่งครั้งนี้ เอเลี่ยนเป็นฝ่ายชนะคะแนน
ต่อมา ในวันที่ 9 กันยายน ของปีเดียวกัน เอเลี่ยนเข้าแข่งขันศึกมวยไทยเกียรติเพชรซูเปอร์ไฟต์ ที่สนามมวยเวทีลุมพินี โดยเป็นฝ่ายแพ้น็อกลูกขวัญ ส.จ.วิชิตแปดริ้ว ในยกที่ 2 และในวันที่ 12 พฤศจิกายน เอเลี่ยนเข้าแข่งขันศึกมวยไทย ท่อน้ำไทย เดอะฮีโร่ ที่เวทีมวยคมชัดลึก ตลาด อตก.3 จังหวัดนนทบุรี โดยเอเลี่ยนเป็นฝ่ายชนะน็อกดาวใจ ศิษย์ลมหนาว ในยกที่ 3
ชีวิตส่วนตัว.
ด้านชีวิตส่วนตัว เอเลี่ยนมีพี่สาว 1 คน โดยมีบิดาชื่อบุญนอง มากดี และมารดาชื่อน้อยทิพย์ มากดี ซึ่งประกอบอาชีพทำนา
ยุงเคิร์ส ยู 87

ยุงเคิร์ส จู 87  หรือชื่อเล่น ชตูคา  ซึ่งย่อมาจาก ชตวทซ์คัมพฟ์ฟลูคท์ซ็อยค์  ที่แปลว่าเครื่องบินดำดิ่งทิ้งระเบิด เป็นเครื่องบินรบในการโจมตีภาคพื้นดินและเครื่องบินดำดิ่งทิ้งระเบิดของเยอรมนี ได้รับการออกแบบโดยแฮร์มัน โพลมัน มันได้ออกบินเป็นครั้งแรกในปี ค.ศ. 1935 ยู 87 ได้เปิดตัวในการรบเป็นครั้งแรกในปี ค.ศ. 1937 ด้วยกองพันนกแร้งแห่งกองทัพอากาศลุฟท์วัฟเฟอในช่วงสงครามกลางเมืองสเปนและได้ทำหน้าที่เป็นกองกำลังฝ่ายอักษะในสงครามโลกครั้งที่สอง
เครื่องบินนี้เป็นที่จดจำได้ง่ายโดยปีกนกนางนวลกลับหัวและล้อเครื่องบินที่พับไม่ได้ซึ่งติดอยู่ใต้ปีกทั้งสองข้าง บนขอบชั้นนำของขาเกียร์หลักถูกติดตั้งด้วย ("แตรแห่งเยริโค") ไซเรนที่ส่งเสียงดังกึกก้อง กลายเป็นสัญลักษณ์โฆษณาชวนเชื่อของอำนาจน่านฟ้าของเยอรมนีและชัยชนะด้วยบลิทซ์ครีก ปี ค.ศ. 1939–1942 การออกแบบของชตูคาได้รวมถึงจุดเด่นใหม่ ๆ หลายอย่าง รวมทั้งระบบเบรกดำดิ่งแบบดึง-ขึ้นอัตโนมัติภายใต้ปีกทั้งสองข้างเพื่อให้แน่ใจว่า เครื่องบินได้ฟื้นตัวจากการโจมตีแบบดิ่งของมัน แม้ว่านักบินจะหมดสติลงจากแรงจีสูง
การออกปฏิบัติการของชตูคาด้วยความประสบความสำเร็จอย่างล้มหลามในการสนับสนุนทางอากาศระยะใกล้ (close air support) และต่อต้านเรือ (anti-shipping) ในสงครามโลกครั้งที่สอง เป็นกำลังสำคัญในการโจมตีทางอากาศในการบุกครองโปแลนด์ในเดือนกันยายน ค.ศ. 1939 ชตูคาได้มีบทบาทสำคัญในการโจมตีแบบสายฟ้าแลบซึ่งทำให้เยอรมนีพิชิตนอร์เวย์ เนเธอร์แลนด์ เบลเยียม และฝรั่งเศสในปี ค.ศ.1940 ด้วยความแข็งแกร่ง แม่นยำ และมีประสิทธิภาพมากต่อเป้าหมายทางภาคพื้นดิน สตูคานั้นเหมือนกับเครื่องบินทิ้งระเบิดดำดิ่งอื่น ๆ จำนวนมากในสมัยนั้น มีความอ่อนแอต่อเครื่องบินขับไล่ ระหว่างยุทธการที่บริเตน มันได้ขาดความคล่องแคล่ว ความเร็ว และอาวุธสำหรับการป้องกันตัวซึ่งหมายความว่าจะต้องใช้เครื่องบินขับไล่คอยคุ้มกันอย่างหนักเพื่อให้สามารถปฏิบัติภารกิจได้อย่างมีประสิทธิภาพ ภายหลังยุทธการที่บริเตน ชตูคาได้ถูกใช้งานในการทัพบอลข่าน, เขตสงครามแอฟริกาและเมดิเตอร์เรเนียน และช่วงแรกของแนวรบด้านตะวันออกซึ่งได้ถูกใช้สำหรับการสนับสนุนทางภาคพื้นดินทั่วไป เช่นเดียวกับที่พิเศษสำหรับเครื่องบินต่อต้านรถถังที่มีประสิทธิภาพและบทบาทสำหรับการต่อต้านการเดินเรือ เมื่อลุฟท์วัฟเฟอได้สูญเสียอำนาจเหนือน่านฟ้า ชตูคาได้กลายเป็นเป้าหมายที่ง่ายสำหรับเครื่องบินรบฝ่ายข้าศึกในทุกแนวรบ มันได้ถูกผลิตจนกระทั่งปี ค.ศ. 1944 จากการขาดแคลนในการทดแทนที่ดีกว่า เมื่อเครื่องบินรุ่นโจมตีภาคพื้นดิน Focke-Wulf Fw 190 ได้ถูกมาแทนที่ชตูคาเป็นส่วนใหญ่ แต่ชตูคายังคงใช้งานจนกระทั่งสิ้นสุดสงคราม 
เครื่องบินยู 48 ประมาณ 6,500 ลำในทุกรุ่นได้ถูกสร้างขึ้นระหว่างปี ค.ศ. 1936 และเดือนสิงหาคม ค.ศ. 1944 
พันเอก ฮันส์-อุลริช รูเดิล เป็นเสืออากาศที่ได้ขับชตูคาที่ประสบความสำเร็จมากที่สุดและเป็นนักบินชาวเยอรมันที่ได้รับเหรียญเกียรติยศที่ดีที่สุดในสงครามโลกครั้งที่สอง
จวง ซือหมิ่น

ประวัติ.
จวง ซือหมิ่น หรือ แจคเกอลีน ชง Jacquelin Ch'ng '  หรือ จวง เจียเหวิน 莊嘉文 
เกิดเมื่อวันที่ 1 พฤษภาคม พ.ศ. 2523 ที่มาเลเซีย เป็นนักแสดงหญิงชาวมาเลเซีย นางแบบ นักจัดรายการวิทยุ และ พรีเซ็นเตอร์ 
ก่อนหน้านี้เธอเป็นนักแสดงในสังกัด HMV Digital China Group Limited และปัจจุบันเป็นนักแสดงในสังกัดสถานีโทรทัศน์ ทีวีบี ฮ่องกง TVB (Television Broadcasts Limited) ตั้งแต่ปี 2008 
จวง ซือหมิ่น ศึกษาระดับชั้นมัธยมศึกษาที่ True Light Middle School of Hong Kong มีบิดา จวง เป่า เป็นนักธุรกิจชาวมาเลเซีย ผู้บุกเบิกอสังหาริมทรัพย์และเครื่องประดับในฮ่องกง และมารดา เจียง อวี้จู เป็นชาวมาเลเซีย จวง ซือหมิ่น เป็นบุตรสาวคนโต เธอมีน้องสาวฝาแฝดสองคน จวง ซือหัว 莊思華 (Mona Ch'ng) และ จวง ซือหมิง 莊思明 (Lisa Ch'ng) จบการศึกษาจากมหาวิทยาลัยฮ่องกงโปลีเทคนิค ภาควิชาออกแบบ จวง ซือหมิ่น เธอได้ไปที่ห้างสรรพสินค้าหลายแห่ง เพื่อทำกิจกรรมต่างๆในงานแฟชั่นโชว์และพิธีกร เมื่อวันที่ 12 สิงหาคม 2553 เธอยอมรับว่าเธอไม่พอใจกับร่างกายของเธอบริเวณดวงตาและทรวงอก เธอได้มีการการผ่าตัดเสริมทรวงอกจนพึงพอใจ
ละครโทรทัศน์.
=แหล่งข้อมูลอื่น=
แมนดี โรส

แอแมนดา แซคโคแมนโน (Amanda Saccomanno) เกิด 18 ค.ศ. 1990(1990--) นักมวยปล้ำอาชีพ, ผู้มีชื่อเสียงทางโทรทัศน์ และอดีตนักออกกำลังกายและผู้ร่วมแข้งขันชาวอเมริกันที่เซ็นสัญญากับWWEภายใต้ชื่อ แมนดี โรส (Mandy Rose)
ในปี 2015 เธอได้เป็นรองผู้ชนะการแข่งขัน "WWE Tough Enough" ในปีเดียวกันนั้น เธอได้เซ็นสัญญากับWWE และร่วมรายการเรียลลิตี้โชว์อย่าง "Total Divas", ซึ่งผลิตโดย WWE และช่อง E!
ซอนยา เดวิลล์

ดาเรีย เรย์ เบเรนาโต (Daria Rae Berenato; 24 ค.ศ. 1993(1993--)) เป็นนักมวยปล้ำอาชีพ, อดีตนักยูโดและนักต่อสู้แบบผสมที่เซ็นสัญญากับWWEภายใต้ชื่อ ซอนยา เดวิลล์ (Sonya Deville)
ในปี 2015 เธอได้เข้าร่วมแข่งขัน "WWE Tough Enough" ในเดือนตุลาคมปีเดียวกัน เธอได้เซ็นสัญญากับWWE และเข้าศูนย์ฝึก WWE Performance Center ใน Orlando, Florida<ref name="NXT 17/08/16"></ref>
ลิฟ มอร์แกน

จีออนนา ยีน แดดดีโอ (Gionna Jene Daddio; เกิด 8 ค.ศ. 1994(1994--)) เป็นนักมวยปล้ำอาชีพชาวอเมริกันที่ปัจจุบันเซ็นสัญญากับWWEภายใต้ชื่อ ลิฟ มอร์แกน (Liv Morgan) เป็นผู้ชนะกระเป๋าสิทธิ์มันนีอินเดอะแบงก์ฝั่งหญิงปี 2022 และเป็นแชมป์โลกหญิง WWE
ซาราห์ โลแกน

ซาราห์ ไบรส์ (Sarah Bridges) เกิด 10 ค.ศ. 1993(1993--) เป็นนักมวยปล้ำอาชีพชาวอเมริกันที่รู้จักดีในสมาคมอิสระนาม เครซี แมรี ด็อบสัน (Crazy Mary Dobson) และในWWEนาม วัลฮัลลา (Valhalla) หรือชื่อเดิม ซาราห์ โลแกน (Sarah Logan) เคยเข้าร่วมแข่งขัน Mae Young Classic
โกลด์โคสต์ (รัฐควีนส์แลนด์)

โกลด์โคสต์  เป็นนครในรัฐควีนส์แลนด์ ประเทศออสเตรเลีย อยู่ห่างจากเมืองหลวงของรัฐ บริสเบนทางทิศใต้-ตะวันออกเฉียงใต้ ราว มีประชากรมากกว่า 600,000 คน โกลด์โคสต์เป็นเมืองใหญ่เป็นอันดับ 6 ของออสเตรเลีย เป็นเมืองที่ไม่ใช่เมืองหลวงรัฐที่ใหญ่ที่สุด และใหญ่เป็นอันดับ 2 ของรัฐควีนส์แลนด์
ที่ตั้งถิ่นฐานแห่งแรก ปัจจุบันเรียกว่า เซาท์อีสต์ควีนส์แลนด์ เป็นคุกอาณานิคมในเรดคลิฟฟ์ บริเวณโกลด์โคสต์ตอนนั้นยังไม่มีชาวยุโรปมาอยู่อาศัย จนกระทั่งปี ค.ศ. 1823 เมื่อนักสำรวจ จอห์น ออกซ์ลีย์ เทียบเรือที่ชายหาดเมอร์เมด บริเวณผืนแผ่นดินหลังชายฝั่งทะเลมีต้นเรดซีดาร์ดึงดูดผู้คนให้มายังบริเวณนี้ในช่วงกลางศตวรรษที่ 19 ต่อมาในปี ค.ศ. 1875 เมืองเซาท์พอร์ตได้รับการสำรวจและก่อตั้งขึ้นมา จนมีชื่อเสียงในการเป็นจุดหมายปลายทางในวันหยุดของผู้มีฐานะในบริสเบน
บริเวณโกลด์โคสต์เติบโตขึ้นอย่างมากหลังจากโรงแรมเซอเฟอส์พาราไดส์สร้างขึ้นในปลายคริสต์ทศวรรษ 1920 จนมาโด่งดังใน คริสต์ทศวรรษ 1980 เป็นจุดหมายปลายทางของนักท่องเที่ยว
เหรียญ &quot;สำหรับการยึดกรุงเวียนนา&quot;

เหรียญ "สำหรับการยึดกรุงเวียนนา"  เป็นเหรียญที่ระลึกจากการสู้รบที่กรุงเวียนนาในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945
ลักษณะของเหรียญคือเป็นรูปวงกลมขนาด 32 มิลลิเมตรด้วยภายในมีรูปดาวพร้อมอักษรที่เขียนว่า "สำหรับการยึดกรุงเวียนนา"  พร้อมกับร่วงใบมะกอก ด้านหลังของเหรียญมีรูปดาวห้าแฉกพร้อมกับอักษรที่เขียนว่า "13 เมษายน 1945"
เหรียญ &quot;สำหรับการยึดนครเคอนิชส์แบร์ค&quot;

เหรียญ "สำหรับการยึดนครเคอนิชส์แบร์ค"  เป็นเหรียญที่ระลึกจากการสู้รบในยุทธการที่เคอนิชส์แบร์คในช่วงแนวรบด้านตะวันออกได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945เพื่อตอบสนองคำร้องของกรรมการราษฎรฝ่ายกลาโหมแห่งสหภาพโซเวียตเพื่อให้เป็นเกียรติให้แก่ความกล้าหาญของทหารในการต่อสู้เพื่อยึดนครเคอนิชส์แบร์คจากกองกำลังเยอรมนี ระเบียบการมอบเหรียญได้รับการแก้ไขเมื่อวันที่ 18 กรกฎาคม 1980 ตามประกาศจากคณะกรรมการบริหารสูงสุดของสหภาพโซเวียตของสหภาพโซเวียตเลขที่ 2523-X
ระเบียบ.
เหรียญ "สำหรับการยึดนครเคอนิชส์แบร์ค"รางวัลมอบให้กับกองทัพแดง, กองทัพเรือ และ หน่วยเอ็นเควีดี ที่มีส่วนร่วมในการยึดนครเคอนิชส์แบร์ค รวมถึงผู้บัญชาการในยุทธการที่เคอนิชส์แบร์คด้วย 
เหรียญถูกสถาปนาขึ้นโดยมติของคณะกรรมการบริหารของสหภาพโซเวียตสูงสุดบนพื้นฐานของเอกสารรับรองการมีส่วนร่วมที่แท้จริงในการยึดนครเคอนิชส์แบร์ค การให้บริการบุคลากรทางทหารได้รับเหรียญจากผู้บัญชาการหน่วยเกษียณจากการรับราชการทหารได้รับเหรียญจากผู้บัญชาการทหารระดับภูมิภาคเทศบาลหรือเขตในชุมชนผู้รับ โดยให้บุคลากรทางทหารได้รับเหรียญจากผู้บัญชาการหน่วยของตน ผู้เกษียณจากราชการทหารได้รับเหรียญจากผู้บัญชาการระดับภูมิภาค ข้าราชการทหารในเขตเทศบาลหรือเขตปกครองในชุมชนของผู้รับอยู่ 
เหรียญ "สำหรับการยึดนครเคอนิชส์แบร์ค" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจาก เหรียญ "สำหรับการยึดกรุงบูดาเปสต์" หากมีเหรียญจากสหภาพโซเวียตที่สูงกว่าหรือจากเหรียญจากสหพันธรัฐรัสเซีย ให้ไว้ในลำดับถัดไป
ลักษณะ.
ลักษณะของเหรียญคือเป็นรูปวงกลมขนาด 32 มิลลิเมตร ในขอบบนมีดาวห้าแฉกที่ฉายแสง ส่วนล่างมีอักษรเขียนว่า "สำหรับการยึดนครเคอนิชส์แบร์ค"  โดยมีช่อมะกอกอยู่ด้านล่างของเหรียญ ด้านหลังของเหรียญมีรูปดาวห้าแฉกพร้อมกับอักษรที่เขียนว่า "10 เมษายน 1945"  
เหรียญยึดติดกับแหวนผ่านห่วงแขวนที่ติดด้วยผ้าไหมกว้าง 24 มิลลิเมตร มีลายขอบสีเขียว 2 มิลลิเมตรและลายเส้นสลับกว้าง 5 มิลลิเมตรโดยมี สีดำ 3 แถบแลสีเขียวะ 2 แถบ
หวง จื้อเหวิน

หวง จื้อเหวิน หรือ แมนดี หว่อง Mandy Wong  
เกิดเมื่อวันที่ 21 ธันวาคม พ.ศ. 2525 ที่ฮ่องกง เป็นนักแสดงหญิงชาวฮ่องกง แมนดี้ หว่อง สำเร็จการศึกษาจาก Hong Kong Academy for Performing Arts และได้ทำงานเป็น พนักงานต้อนรับบนเครื่องบิน เป็นเวลา 3 ปี ก่อนเข้าร่วมการประกวด นางงามฮ่องกง ในปี 2007 เธอได้รับการเลี้ยงดูในครอบครัวที่เป็นSingle parent เธอมีพี่สาวหนึ่งคน ชื่อว่า เคธี่ หว่อง Cathy Wong ซึ่งเป็นอาจารย์สอนภาษาอังกฤษที่ King's Glory Education Centre ส่วนมารดาของเธอ เป็นเจ้าของร้านเครื่องสำอางขนาดใหญ่ในย่าน หว่านไจ๋ ฮ่องกง
ประวัติ.
เธอเริ่มต้นอาชีพในวงการบันเทิงด้วยการมีส่วนร่วมในการประกวด นางงามฮ่องกง ในปี 2007 ซึ่งเธอได้รับเลือกให้เข้ารอบ 5 อันดับแรก หลังจากนั้นเธอได้เข้าร่วมเซ็นสัญญาเป็นนักแสดงในสังกัดสถานีโทรทัศน์ ทีวีบี ฮ่องกง TVB (Television Broadcasts Limited) ในปีเดียวกัน และเป็นส่วนหนึ่งของนักเรียนการแสดงของ TVB ในปี 2008 การแสดงและบทบาทของเธอได้ออกมาในช่วงเวลาสั้นๆ ละครซิทคอม หลังจากการปรากฏตัวของเธอในละครฟอร์มเล็ก เธอก็ได้รับการสนับสนุนและได้รับความสนใจของสาธารณชนในวงกว้างในช่วงปี 2009 การแสดงของเธอได้รับการตอบรับอย่างดีจากทั้งนักวิจารณ์และชาวเน็ต 
ในปี 2012 เธอได้รับบทนำในละครเรื่อง The Hippocratic Crush ทีมแพทย์กู้ชีพ ในบทบาท หง เหมยเสวี่ย น้องสาวของ Tavia Yeung หยังอี้ เธอได้รับความนิยมและได้รับการยกย่องอย่างมากจากชาวเน็ต กับละครเรื่อง L'Escargot ปมชีวิตขีดชะตารัก ในบทบาท หลิว เสี้ยวหลาน ภรรยาของ Oscar Leung ในปีเดียวกัน เธอได้รับรางวัลนักแสดงหญิงที่มีพัฒนาการดีเด่นในประเทศมาเลเซีย รางวัลMy AOD Favourite Awards และรางวัล TVB Anniversary Awards เธอยังได้รับเลือกให้เป็น Top 2 ในTVB Anniversary Awards สำหรับรางวัล Best Supporting Actress เธอได้รับรางวัล Starhub TVB นักแสดงหญิงที่มีพัฒนาการดีเด่นในประเทศสิงคโปร์ และเธอเป็นนักแสดงหญิงคนแรกในฮ่องกงที่ได้รับรางวัลนี้ในทั้งสามประเทศ (ฮ่องกง , สิงคโปร์ และ มาเลเซีย)
เธอยังคงได้รับบทแสดงนำในปี 2013 ทั้งหมด2เรื่องคือ Always And Ever ข้ามภพมาป่วนรัก กับบทน้องสาวของ Esther Kwan กวนหย่งเหอ เธอได้รับการยกย่องจากชาวเน็ตและโปรดิวเซอร์อีกครั้ง และจากผลงานละครเรื่อง The Hippocracy Crush II ทีมแพทย์กู้ชีพ 2 เธอได้รับการเสนอชื่อเข้าชิงรางวัล TVB Anniversary Awards และได้รับรางวัล Top 10 จากมาเลเซียในรายการ TVB Star Awards Malaysia
ในปี 2015 เธอได้รับบทบาทนักแสดงนำหญิงครั้งแรกในละครเรื่อง The Fixer และได้รับความคิดเห็นที่ดีจากชาวเน็ตอย่างมากมาย และเธอยังได้แสดงในละครละครย้อนยุคเรื่องแรกของเธอ Captain of Destiny รับบทเป็น ผู้หญิงโสเภณี แสดงคู่กับ เฉิน ซานชง (Joel Chan) และหลังจากได้รับบทบาทนักแสดงนำหญิงครั้งแรก ละครเรื่อง Daddy Dearest เธอก็ได้รับบทบาทนักแสดงนำหญิงอีกครั้ง แสดงร่วมกับ Johnson Lee และ เฉิน จื้อเซิน (Jason Chan) และในเดือนธันวาคม ปีเดียวกัน เธอก็ได้ร่วมแสดงละครเกี่ยวกับกฎหมายเรื่อง Law dis-Order ร่วมกับ ฟาง จงซิน (Alex Fong) และ เลี่ยว ฉี่จื้อ (Liu Kai-Chi)
ในปี 2016 เธอได้รับบทบาทนักแสดงนำหญิงในละครเรื่อง Three Women, One Gene หรือ Threesome โดยเล่นเป็นตัวละครที่มีบุคลิกที่แตกต่างกันถึงสามแบบ และในเดือนสิงหาคมปีเดียวกัน แมนดี้ได้รับบทบาทนักแสดงหญิงในละครเรื่อง The Exorcist's Meter อีกครั้ง โดยได้รับบทบาทคุณหมอ แสดงร่วมกับ หม่า กั๋วหมิง (Kenneth Ma)
=แหล่งข้อมูลอื่น=
โฮมแลนด์ (ภาพยนตร์)

โฮมแลนด์ (; โรมาจิ: "Ieji") เป็นภาพยนตร์จากประเทศญี่ปุ่นปีพ.ศ. 2557 ประเภทดราม่า กำกับโดยนาโอะ คูโบตะ ภาพยนตร์เรื่องนี้ฉายในเทศกาลภาพยนตร์นานาชาติเบอร์ลินครั้งที่ 64
นักบุญเวนันซีโอ

นักบุญเวนันซีโอแห่งกาเมรีโน  เสียชีวิตเมื่อ 18 พฤษภาคม ค.ศ. 251 หรือ 253 เป็นนักบุญของศาสนาคริสต์นิกายโรมันคาทอลิก เป็นนักบุญอุปถัมภ์ของเมือง ประเทศอิตาลี ทางศาสนจักรโรมันคาทอลิกบอกว่าเขามีอายุได้ 15 ปีในตอนที่เขาถูกทรมานและถูกประหารชีวิตที่เมืองกาเมรีโน ก่อนหน้า นักบุญเวนันซีโอ ถูกทรมานและประหารชีวิตด้วยการฟาดด้วยแส้ที่จุดไฟไว้ และถูกจับไปแขวนคอ คว่ำลงเหนือกองไฟ และหักขากรรไกรและกรามของนักบุญเวนันซีโอออกมา และโยนให้สิงโตกินเหนือหน้าผาสูง และเขาได้หลบหนีจากกาเมรีโนและซ่อนตัวที่เมืองราโนซึ่งพระศาสนจักรมอบให้กับเขา ทำให้เขาได้เป็นนักบุญอุปถัมภ์เมืองราโนด้วย
ความเลื่อมใสของพระศาสนจักรที่มีต่อนักบุญเวนันซีโอ.
ศพของนักบุญเวนันซีโอถูกฝังไว้ที่นอกกำแพงเมืองกาเมรีโนซึ่งปัจจุบันกลายเป็นพระวิหารตั้งแต่ศตวรรษที่15 นักบุญเวนันซีโอเป็นที่นับถือมากในเมืองกาเมรีโน รูปของเขาปรากฏในเหรียญและมีชื่อของเขาในการภาวนา และผู้ที่เป็นโรคเรื้อนและโรคกระเพาะอาหารมาวิงวอนกับนักบุญเวนันซีโอและหายจากโรค ทั้งนี้นักบุญเวนันซีโอจึงเป็นนักบุญองค์อุปถัมภ์ในเรื่องโรคเรื้อนและโรคกระเพาะอาหารอีกด้วย ในปฏิทินโรมันทั่วไปของ ค.ศ. 1670-1969 มีงานเลี้ยงฉลองของนักบุญเวนันซีโอในวันที่ 18 พฤษภาคม
ในประเทศไทย.
ปัจจุบันในประเทศไทยมีโบสถ์คริสต์ที่มีชื่อว่า วัดนักบุญเวนันซีโอ อยู่ที่จังหวัดเพชรบุรี ซึ่งมีรูปปั้นของนักบุญเวนันซีโออยู่
ดินแดนครัสโนยาสค์

ดินแดนครัสโนยาสค์ (#เปลี่ยนทาง , ,) เป็นเขตการปกครองของประเทศรัสเซีย โดยมีศูนย์กลางการบริหารคือ ครัสโนยาสค์ ซึ่งเป็นเมืองใหญ่อันดับ 3 ของไซบีเรีย (รองจาก Novosibirsk และ Omsk) ดินแดนครัสโนยาสค์เป็นหนึ่งในดินแดนที่ใหญ่ที่สุดของสหพันธรัฐรัสเซีย โดยใหญ่เป็นอันดับที่สอง (รองจาก สาธารณรัฐซาฮา) และใหญ่เป็นอันดับที่ 3 ของโลก รองจาก สาธารณรัฐซาฮา และ รัฐเวสเทิร์นออสเตรเลีย โดยมีประชากรทั้งหมด 2,828,187 คน (2010 Census).
โจนส์ทาวน์

โจนส์ทาวน์  หรือ โครงการเกษตรกรรมพีเพิลส์เทมเพิล (Peoples Temple Agricultural Project) เป็นเมืองที่จิม โจนส์ ผู้นำลัทธิพีเพิลส์เทมเพิลสร้างขึ้น ในวันที่ 18 พฤศจิกายน ค.ศ. 1978 เมืองได้เป็นที่รู้จักเมื่อสาวก 918 เสียชีวิตจากการดื่มยาพิษในเหตุฆ่าตัวตายหมู่ โดยเกือบหนึ่งในสาม (304 ราย) ของจำนวนนั้นเป็นผู้เยาว์ หลังก่อเหตุ จิม โจนส์ฆ่าตัวตายด้วยการใช้ปืนพกยิงเข้าที่ศีรษะเป็นผลให้เสียชีวิตโดยทันที
พระราชพงศาวดาร ฉบับพันจันทนุมาศ (เจิม)

พระราชพงศาวดาร ฉบับพันจันทนุมาศ (เจิม) เป็นพงศาวดารสยาม เนื้อหาเริ่มตั้งแต่แรกสถาปนากรุงศรีอยุธยาจนสิ้นสุดรัชกาลสมเด็จพระเจ้ากรุงธนบุรี ต้นฉบับเป็นสมุดไทยจำนวน 22 เล่ม ในบางเล่มมีข้อความขาดหายบางส่วน แต่ปัจจุบันพบว่าเหลือเพียง 11 เล่ม
ประวัติ.
บานแพนกของพระราชพงศาวดารฉบับนี้ระบุว่าพระบาทสมเด็จพระพุทธยอดฟ้าจุฬาโลกมหาราชโปรดให้ชำระเมื่อปี พ.ศ. 2338 และมีบานแพนกแทรกในข้อความหลังรัชกาลพระเจ้าเสือว่าเรื่องเดิมสิ้นสุดเพียงเท่านั้น และโปรดให้เจ้าพระยาพิพิธพิชัยเขียนเพิ่มเติมอีกเริ่มตั้งแต่รัชกาลสมเด็จพระเพทราชาเป็นต้นไป นักประวัติศาสตร์ไทยเชื่อว่าเนื้อหาบางส่วน โดยเฉพาะก่อน พ.ศ. 2320 น่าจะเขียนสมัยกรุงธนบุรี และน่าจะเป็นพงศาวดารเก่าดั้งเดิมที่ใช้เป็นต้นฉบับในการชำระพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน และพระราชพงศาวดาร ฉบับพระราชหัตถเลขา
ต่อมากรมศิลปากรได้นำเนื้อหาเฉพาะตอนกรุงศรีอยุธยามาพิมพ์ในชื่อ ""ประชุมพงศาวดาร ภาคที่ ๖๔ พงศาวดารกรุงศรีอยุธยา ฉบับพันจันทนุมาศ (เจิม)" แจกในงานปลงศพคุณหญิงปฏิภานพิเศษ (ลมุน อมาตยกุล) ณ วัดประยุรวงศาวาส วันที่ 9 มีนาคม พ.ศ. 2479 ส่วนตอนกรุงธนบุรี พระเจ้าวรวงศ์เธอ พระองค์เจ้าจุลจักรพงษ์ โปรดให้พิมพ์ "ประชุมพงศาวดาร ภาคที่ ๖๕ พระราชพงศาวดารกรุงธนบุรี ฉบับพันจันทนุมาศ (เจิม)"" แจกในงานพระราชทานเพลิงศพนายพันเอก พระยาสิริจุลเสวก (พัว จุลเสวก) ณ วัดมกุฏกษัตริยาราม วันที่ 13 พฤศจิกายน พ.ศ. 2480
ท่าอากาศยานนานาชาติจูลาย

ท่าอากาศยานนานาชาติจูลาย (IATA: VCL)  เป็นท่าอากาศยานในจูลาย ประเทศเวียดนาม อยู่ใกล้กับเมืองตามกี่ ซึ่งเป็นเมืองที่ใหญ่ที่สุดประจำจังหวัดกว๋างนาม สนามบินนี้ตั้งอยู่ในเขตเศรษฐกิจเปิดจูลาย เขต Núi Thành
สนามบินถูกก่อตั้งในช่วงสงครามเวียดนาม ในฐานะสนามบินรบแห่งหนึ่ง โดยกองทัพเรือสหรัฐ แต่หลังจากที่ไซ่ง่อนเสียกรุง สนามบินก็ถูกปล่อยทิ้งร้าง จนในวันที่ 22 มีนาคม ค.ศ. 2004 อาคารผู้โดยสารได้ถูกก่อสร้างขึ้น และในวันที่ 22 มีนาคม ค.ศ. 2005 เที่ยวบินพาณิชย์เที่ยวแรกจากท่าอากาศยานนานาชาติเตินเซินเญิ้ตของโฮจิมินห์ ได้ลงจอดที่นี่
ในปี ค.ศ. 2008 ท่าอากาศยานจูลาย กลายเป็นท่าอากาศยานที่มีพื้นที่มากที่สุดของประเทศ ครอบคลุมเนื้อที่ 30 ตารางกิโลเมตร มีทางวิ่งยาว 3,050 เมตร
สนามบินแห่งนี้ มีรถโดยสารเชื่อมต่อระหว่างสนามบินกับตัวเมือง เพื่ออำนวยความสะดวก โดยเชื่อมต่อกับเมืองตามกี่และกว๋างหงาย
ท่าอากาศยานนานาชาติก๊าตบี

ท่าอากาศยานนานาชาติก๊าตบี (IATA: HPH, ICAO: VVCI) (a.k.a.) เป็นท่าอากาศยานในเมืองไฮฟอง ประเทศเวียดนาม โดยอาคารผู้โดยสารและทางวิ่งแห่งใหม่ ได้เปิดใช้งานเมื่อวันที่ 12 พฤษภาคม ค.ศ. 2016 โดยจะสามารถรองรับเครื่องบิน Boeing 767, Airbus A350 XWB และเครื่องบินขนาดใกล้เคียงกัน
เจ. วาย. ปิลไล

โจเซฟ ยุวราช ปิลไล (เกิด 30 มีนาคม พ.ศ. 2477) หรือที่รู้จักกันในชื่อ เจ. วาย. ปิลไล  ดำรงตำแหน่งประธานสภาที่ปรึกษาประธานาธิบดีของประเทศสิงคโปร์ และต่อมาได้รับการแต่งตั้งเป็นรักษาการประธานาธิบดีสิงคโปร์ หลังจากการสิ้นสุดตำแหน่งของประธานาธิบดีโทนี ตัน เค็ง ยัม เมื่อวันที่ 31 สิงหาคม พ.ศ. 2560 เขาปฏิบัติงานในฐานะข้าราชการระดับสูง อดีตผู้บริหารร่วมของมาเลเซีย-สิงคโปร์แอร์ไลน์ และเป็นประธานคนแรกของสิงคโปร์แอร์ไลน์ อีกทั้งยังเป็นหนึ่งในผู้ร่วมบุกเบิกและพัฒนาเศรษฐกิจสิงคโปร์ หลังจากการแยกตัวออกจากมาเลเซีย
ชีวิตและการทำงาน.
เจ. วาย. ปิลไล เกิด ณ เมืองกลัง รัฐเซอลาโงร์ บริติชมาลายา (ประเทศมาเลเซียในปัจจุบัน) จบการศึกษาจากราชวิทยาลัยลอนดอน
ผลงานที่ทำให้เขาเป็นที่รู้จักอย่างกว้างขวางคือการเป็นประธานของสิงคโปร์แอร์ไลน์คนแรก ระหว่างปี พ.ศ. 2515 - 2535 ซึ่งเป็นผู้ที่ทำให้สิงคโปร์แอร์ไลน์เป็นหนึ่งในสายการบินชั้นนำระดับโลก และเป็นข้าราชการระดับสูง เพียงไม่กี่คนของสิงคโปร์
ดำรงตำแหน่งประธานตลาดหลักทรัพย์สิงคโปร์ ระหว่าง พ.ศ. 2542 - 2553 และประธานของไทเกอร์ แอร์เวย์ ใน พ.ศ. 2554 - 2557 ปัจจุบันเป็นประธานสภาที่ปรึกษาประธานาธิบดีสิงคโปร์
เขาได้รับแต่งตั้งให้ดำรงตำแหน่งรักษาการประธานาธิบดีตั้งแต่วันที่ 1 กันยายน พ.ศ. 2560 หลังจากการสิ้นสุดตำแหน่งของประธานาธิบดีโทนี ตัน เค็ง ยัม เมื่อวันที่ 31 สิงหาคม พ.ศ. 2560 จนกระทั่งการเข้าดำรงตำแหน่งของประธานาธิบดีฮาลีมะฮ์ ยากบ ในวันที่ 14 กันยายน พ.ศ. 2560 รวมเวลารักษาการ 14 วัน
รางวัล.
พ.ศ. 2555 มหาวิทยาลัยแห่งชาติสิงคโปร์ได้มอบตำแหน่งศาสตราจารย์เพื่อเป็นเกียรติแก่การบริจาคเงินช่วยเหลือของเจ. วาย. ปิลไล
ได้รับเครื่องหมายเชิดชูเกียรติ "Darjah Utama Nila Utama" ระดับเฟิร์สท์คลาส ในฐานะผู้ที่มีเกียรติสูงสุดในงานมอบรางวัลประจำวันชาติสิงคโปร์ เมื่อ 9 สิงหาคม พ.ศ. 2555
ท่าอากาศยานนานาชาติวิญ

ท่าอากาศยานนานาชาติวิญ  (IATA: VII, ICAO: VVVH) เป็นท่าอากาศยานในเมืองวิญ จังหวัดเหงะอาน ประเทศเวียดนาม เป็นสนามบินที่ผสมผสานการใช้งานเชิงพาณิชย์และการทหาร เคยเป็นหนึ่งในสองฐานทัพที่สำคัญของเวียดนาม อีกแห่งหนึ่งคือฐานทัพซาเลิม ในฮานอย
ช่วงระหว่างปี ค.ศ. 2002-2015 มีจำนวนผู้โดยสารเพิ่มขึ้น 43.89% ซึ่งถือว่าเพิ่มเยอะที่สุดในประเทศ และในปี ค.ศ. 2014 มีจำนวนผู้โดยสารถึง 1.25 ล้านคน ในปี ค.ศ. 2015 ได้เปิดใช้งานอาคารผู้โดยสารแห่งใหม่ รองรับผู้โดยสารได้ 3 ล้านคนต่อปี
รายชื่อผู้ครองตำแหน่งมิสแกรนด์อินเตอร์เนชันแนล

รายชื่อผู้ที่ครองตำแหน่งมิสแกรนด์อินเตอร์เนชันแนลอย่างเป็นทางการ โดยเรียงลำดับตามปีการจัดประกวดดังต่อไปนี้
จำนวนของประเทศที่ชนะ.
ตำแหน่งดังกล่าวได้ถูกแต่งตั้งหลังจากการปลดตำแหน่ง
<templatestyles src="Column/styles.css"/>
<templatestyles src = "Column/styles.css" />
<templatestyles src="Column/styles.css"/>
<templatestyles src = "Column/styles.css" />
<templatestyles src="Column/styles.css"/>
<templatestyles src = "Column/styles.css" />
เรื่องอื้อฉาวฟุตบอลไทย พ.ศ. 2560

เรื่องอื้อฉาวฟุตบอลไทย พ.ศ. 2560 เป็นข่าวอื้อฉาวที่เกิดขึ้นในการแข่งขันไทยลีก และไทยลีก 2 เรื่องราวทั้งหมดถูกตรวจสอบโดยสมาคมกีฬาฟุตบอลแห่งประเทศไทย และสำนักงานตำรวจแห่งชาติ โดยนักเตะผู้กระทำผิดได้มีส่วนเกี่ยวข้อง และสมรู้ร่วมคิดกับนายทุนในการทุจริตผลการแข่งขัน ซึ่งมีความผิดตาม พระราชบัญญัติส่งเสริมกีฬาอาชีพ พ.ศ. 2560
เบื้องหลัง.
นับตั้งแต่ปี พ.ศ. 2557 เป็นต้นมา ทาง สปอร์ตเรดาห์ หน่วยงานที่มีหน้าที่ตรวจสอบการประพฤติมิชอบในวงการกีฬา ได้เปิดเผยข้อมูลกับทาง การกีฬาแห่งประเทศไทย เกี่ยวกับ หรือ "ล้มบอล" โดยได้ให้ความรู้ในการป้องกันการล้มการแข่งขัน และร่วมมือกับทางหน่วยงานของรัฐ ในการตรวจตรา ส่อดส่องการทุจริต ตั้งแต่ พ.ศ. 2558 โดยทาง สปอร์ตเรดาห์ ได้เปิดเผยข้อมูลเกี่ยวกับ เงินหมุนเวียน การพนัน การแข่งขันฟุตบอล ไทยพรีเมียร์ลีก ว่ามีจำนวนเงินสูงถึง 52 ล้านบาท ต่อ 1 การแข่งขัน โดยใน ประเทศไทย ทาง กกท. ได้มีกฎหมายที่บังคับใช้กับผู้กระทำผิดในกรณีนี้ไว้แล้ว โดยออกเป็น พระราชบัญญัติ คือ พระราชบัญญัติส่งเสริมกีฬาอาชีพ พ.ศ. ๒๕๕๖ โดยเริ่มมีผลบังคับใชัตั้งแต่ 19 พฤศจิกายน พ.ศ. 2556
ลำดับเหตุการณ์.
กันยายน 2560.
สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ร่วมมือกับทาง สปอร์ตเรดาห์ และ สมาพันธ์ฟุตบอลเอเชีย ในการตรวจสอบพิรุธ เกี่ยวกับผลการแข่งขันฟุตบอลต่าง ๆ ทุกระดับของไทย โดย เบนจามิน ตัน ผู้อำนวยการฝ่ายคลับ ไลเซนซิ่ง ของ ไทยลีก ได้เปิดเผยว่าจะมีการตรวจสอบอย่างเข้มงวด เนื่องจาก อยู่ในช่วงท้ายฤดูกาลของการแข่งขัน
ตุลาคม 2560.
สปอร์ตเรดาห์ ได้มีบันทึกรายงานฉบับหนึ่งที่มีรายซื่อนักฟุตบอลระดับ ไทยลีก มีส่วนเกี่ยวกับกระบวนการล้มผลการแข่งขัน โดยได้สังเกตพฤติกรรมจากการแข่งขันในสนามและเทปบันทึกภาพการแข่งขัน และจังหวะที่ไม่ชอบมาพากล เพื่อทำการตรวจสอบ โดยจะได้ส่งเรื่องไปยังทางสมาคมฯ เพื่อกระทำการลงโทษต่อไป เพื่อให้ทันก่อน การแข่งขันฟุตบอลในฤดูกาลถัดไป 
พฤศจิกายน 2560.
21 พฤศจิกายน.
ในวันที่ 21 พฤศจิกายน พ.ศ. 2560 ได้มีการแถลงข่าวชี้แจงเกี่ยวกับการจับกุมขบวนการล้มบอล โดยทาง พล.ต.อ.สมยศ พุ่มพันธุ์ม่วง นายกสมาคมฯ และ พล.ต.อ.จักรทิพย์ ชัยจินดา ผู้บัญชาการตำรวจแห่งชาติ เป็นผู้แถลง โดย พล.ต.อ.จักรทิพย์ กล่าวว่า คดีนี้เจ้าหน้าที่ตำรวจสอบสวนกลาง ร่วมกันสืบสวนการทุจริตในวงการฟุตบอลไทยมาเป็นเวลานานพอสมควร ทำให้ทราบว่ามีขบวนการล้มบอลอยู่จริง และสามารถจับกุมผู้เกี่ยวข้องไว้ได้เบื้องต้น ทั้งหมด 12 คน และยังมีการเปิดเผยว่ามี บุคคลในสภากรรมการของสมาคมฯ ชุดเก่า ร่วมมีส่วนรู้เห็นด้วย
ขณะที่ พล.ต.อ.สมยศ กล่าวว่า มีผู้บริหารของสมาคมฯ ในอดีตใช้อำนาจหน้าที่ข่มขู่ ผู้ตัดสินฟุตบอลที่ไม่ทำตามคำสั่งตามหน้าที่ ตามที่ตนเองต้องการ โดยจะไม่ได้สิทธิ์การเข้าร่วมอบรมผู้ตัดสินในระดับนานาชาติ และรวมไปถึงการไม่ได้รับความเป็นธรรมจากการไม่ได้รับเงินค่าปฏิบัติหน้าที่อีกด้วย ทำให้มีผู้ตัดสินบางส่วนตัดสินใจเข้าร่วม ขบวนการล้มการแข่งขัน โดยมีวิธีการแตกต่างกัน เช่น การให้ ใบเหลือง-ใบแดง แก่ผู้เล่นโดยความผิดอาจจะไม่ได้ร้ายแรงนัก หรือ การให้ จุดโทษ ในบางจังหวะการเล่นแบบกังขา เป็นต้น
ผู้กระทำความผิด.
"รายชื่อผู้กระทำความผิดชุดแรกที่มีการเปิดเผยและจับกุมแล้ว มีทั้งหมด 12 คน ดังนี้:"
ปฏิกิริยา.
ปฏิกิริยาของสโมสร.
ทางด้าน สมชาย ชวยบุญชุม อดีตผู้ฝึกสอนของทีม ได้ให้สัมภาษณ์กับทาง ไทยรัฐทีวี ว่าตนในฐานะผู้ฝึกสอนของทีม ไม่ได้ทราบมาก่อนว่าผู้เล่นในทีมมีส่วนในการกระทำล้มบอล โดยมองว่าเป็นเรื่องความผิดพลาดส่วนบุคคล จนเจ้าหน้าที่มาควบคุมตัวถึงสนามฟุตบอล จึงได้ทราบ
อุบัติรัก นิรันดร

อุบัติรัก นิรันดร (อังกฤษ: Tumhari Paakhi) เป็นละครโทรทัศน์ที่สร้างขึ้นใน ค.ศ. 2014 นำแสดงโดย ชรัทธา อารยา, โมฮัมหมัด อิกบาล ข่าน ออกอากาศทางช่อง ไลฟ์ โอเค (Life OK) ในอินเดีย ส่วนในไทย จะออกอากาศที่ช่องไบร์ททีวี ต่อจากละครเรื่อง ทุรคา มหาเทวี และเมื่อละครเรื่องนี้จบลง ละครเรื่องต่อไปที่ออกอากาศคือ ราเซีย สุลต่าน จอมนางเหนือแผ่นดิน
เนื้อเรื่องย่อ.
เรื่องราวของมัคคุเทศน์สาวชื่อ ปาคี หญิงสาวที่ถูกจับแต่งงานแบบคลุมถุงชนตั้งแต่เด็ก และหวังว่าฝ่ายชายจะกลับมาหาเธออีกครั้งในสักวันหนึ่ง อันชูแมน ราโทร คือชายผู้นั้น แต่เขาได้ลืมเรื่องราวในอดีตไปทั้งหมด จนกระทั่งมาพบกับ ธันย่าและกำลังตัดสินใจที่จะแต่งงานกับเธอ เมื่อเรื่องของ ปาคี ถูกเปิดเผย ทำให้เขาต้องรับเธอเข้ามาอยู่ในบ้านอย่างไม่เต็มใจ เรื่องราวจะเป็นอย่างไรต่อ
ฉบับคิงเจมส์

ฉบับคิงเจมส์  หรือ พระคัมภีร์ ฉบับคิงเจมส์  หรือ ฉบับอนุมัติ  เป็นฉบับแปลภาษาอังกฤษของคัมภีร์ไบเบิลในคริสต์ศาสนา จัดทำขึ้นสำหรับคริสตจักรอังกฤษ เริ่มดำเนินการใน ค.ศ. 1604 และสำเร็จลุล่วงใน ค.ศ. 1611 เนื้อหาประกอบด้วย
การแปลนี้เป็นครั้งที่สามที่ได้รับอนุมัติจากคริสตจักรอังกฤษ ครั้งแรกเกิดขึ้นใน ค.ศ. 1535 รัชกาลพระเจ้าเฮนรีที่ 7 สำเร็จเป็นผลงานชื่อ "เกรตไบเบิล" (Great Bible) และครั้งที่สองเกิดใน ค.ศ. 1568 สำเร็จเป็นผลงานชื่อ "บิช็อปส์ไบเบิล" (Bishops' Bible) ทว่า กลุ่มพิวริตัน (Puritan) ในคริสตจักรอังกฤษชี้ว่า คำแปลเหล่านี้มีปัญหา พระเจ้าเจมส์ที่ 1 จึงทรงเรียกประชุมราชสำนักแฮมป์ตัน (Hampton Court Conference) ในเดือนมกราคม ค.ศ. 1604 นำไปสู่การแปลครั้งใหม่ซึ่งสำเร็จเป็นผลงานที่เรียก ฉบับคิงเจมส์ นี้
ในการแปลนั้น คณะทำงานประกอบด้วยบัณฑิต 47 คน ทุกคนเป็นสมาชิกคริสตจักรอังกฤษ การดำเนินงานเป็นไปในทำนองเดียวกับคำแปลชุดอื่น ๆ ในยุคนั้น คือ ภาคพันธสัญญาเดิม แปลจากเอกสารภาษาฮีบรูและภาษาแอราเมอิก, ภาคนอกสารบบ แปลจากเอกสารภาษากรีกแบบคอยเนและภาษาละติน, ส่วนภาคพันธสัญญาใหม่ แปลจากเอกสารภาษากรีกแบบคอยเน นอกจากนี้ พระเจ้าเจมส์ยังมีพระราโชวาทกำกับการทำงาน ด้วยหมายพระทัยจะให้คำแปลฉบับใหม่สอดคล้องกับวิทยาการพระศาสนจักร (ecclesiology) รวมถึงสะท้อนโครงสร้างการปกครองและความเชื่อในคณะสงฆ์ของคริสตจักรอังกฤษ เมื่อสำเร็จแล้ว รอเบิร์ต บาร์เกอร์ (Robert Barker) ผู้พิมพ์หลวง เป็นผู้ตีพิมพ์ครั้งแรกใน ค.ศ. 1611
คำแปลฉบับคิงเจมส์นี้มีชื่อเสียงด้าน "โวหารอลังการ" (majesty of style) และนับเป็นหนึ่งในเอกสารสำคัญทางวัฒนธรรมอังกฤษ ทั้งยังเป็นแรงผลักดันให้เกิดการหลอมรวมโลกที่ใช้ภาษาอังกฤษ คำแปลฉบับนี้ยังเป็นที่ยึดถือในคริสตจักรแองกลิคันและโปรเตสแตนต์ เว้นแต่ส่วนเพลงสดุดี (Psalms) และข้อความสั้นบางตอน ที่ใช้ตาม "หนังสือสวดมนต์ทั่วไป" (Book of Common Prayer) คำแปลฉบับคิงเจมส์ไม่มีผู้ตั้งปัญหาเรื่องความถูกต้องแม่นยำเลยในตลอดครึ่งแรกของคริสต์ศตวรรษที่ 18 ทั้งนักวิชาการที่ใช้ภาษาอังกฤษก็ยึดเป็นพระคัมภีร์ฉบับมาตรฐานแทนเอกสารวัลเกตภาษาละติน (Latin Vulgate) ตลอดช่วงคริสต์ศตวรรษเดียวกันนั้น จนเมื่อการพิมพ์แบบสเตริโอไทป์ (stereotype) พัฒนาขึ้นในต้นคริสต์ศตวรรษที่ 19 คำแปลฉบับคิงเจมส์ก็กลายเป็นหนังสือที่ตีพิมพ์บ่อยครั้งที่สุดในประวัติศาสตร์ โดยมักยึดฉบับพิมพ์ ค.ศ. 1769 ที่เบนจามิน เบลย์นีย์ (Benjamin Blayney) จากมหาวิทยาลัยออกซฟอร์ด ปรับปรุง เป็นแม่แบบ และมักตัดภาคนอกสารบบออก ดังนั้น เมื่อกล่าวถึงพระคัมภีร์พระเจ้าเจมส์ ปัจจุบันก็มักเข้าใจถึงฉบับออกซฟอร์ดนี้
คำแปลฉบับคิงเจมส์ได้รับการแปลต่อเป็นหลายภาษา รวมถึงฉบับภาษาไทยที่สมาคมพระคริสตธรรมไทยดำเนินการตั้งแต่ ค.ศ. 1920 จนถึง ค.ศ. 1940
พระเมตตาของพระเยซู

พระเมตตาของพระเยซูเจ้า  เป็นรูปภาพของพระเยซูที่ประจักษ์แก่นักบุญโฟสตินา โควัลสกา รูปภาพนี้จะมีลักษณะเฉพาะคือ มีรูปพระเยซูยืนอยู่ พระหัตถ์ขวาอยู่ในท่าทีอวยพระพร พระหัตถ์ซ้ายจับที่พระหฤทัยและมีแสงสีขาวและสีแดงออกมาจากพระหฤทัย และใต้รูปนั้นมีคำว่า พระเยซูเจ้าข้า ลูกวางใจในพระองค์ ภาพนี้เป็นภาพที่สำคัญของศาสนาคริสต์นิกายโรมันคาทอลิก
ประวัติ.
ในปีค.ศ.1931 พระเยซูทรงปรากฏพระองค์แก่นักบุญโฟสตินาในนิมิต พระองค์ปรากฏในชุดสีขาว พระหัตถ์ขวายกท่าอวยพระพร มีลำแสงสองสีฉายมาจากพระหฤทัยมีสีขาวและสีแดง นักบุญโฟสตินาเพ่งมองพระเยซูอย่างเงียบๆ และพระองค์ตรัสกับนักบุญโฟสตินาว่า
ลูกเอ๋ย จงไปวาดภาพแบบนี้มาตามที่ลูกเห็น พร้อมกับจารึกคำว่า พระเยซูเจ้าข้า ลูกวางใจในพระองค์ เราสัญญาว่า วิญญาณหรือบุคคลใดที่เคารพในรูปภาพนี้ จะไม่พินาศ เราขอสัญญาด้วยว่า เขาจะชนะศัตรูของเขาตั้งแต่อยู่บนโลกใบนี้ โดยเฉพาะเมื่อใกล้จะตาย เราจะปกป้องวิญญาณนั้น เสมือนเป็นหนึ่งสิริมงคลของเราเอง เรากำลังเสนอภาชนะอย่างหนึ่ง ให้แก่คนทั้งหลาย ซึ่งเขาจะเข้ามาหาพระหรรษทานจากน้ำพุแห่งพระเมตตาของเราได้เสมอ ภาชนะนั้นคือรูปภาพซึ่งมีคำว่า พระเยซูเจ้าข้า ลูกวางใจในพระองค์ เราต้องการให้ภาพนี้ได้รับการคารวะ เริ่มจากในโบสถ์คริสต์และขยายไปทั่วทั้งโลก
ความหมายของลำแสงทั้งสอง.
ขณะที่เธอวาดรูปนั้นอยู่ จิตตาธิการของนักบุญโฟสตินา ขอให้เธอถามพระเยซูเจ้าถึงความหมายของแสงสองสีที่ออกมาจากพระหฤทัยของพระเยซูในภาพที่เธอกำลังวาด เธอภาวนาต่อพระเยซู และได้คำตอบจากพระเยซูเจ้ามาว่า..
แสงทั้งสองหมายถึงโลหิตและน้ำ ลำแสงสีขาวหมายถึงน้ำที่ทำให้วิญญาณที่วางใจในเรานั้นบริสุทธิ์ ส่วนแสงสีแดงหมายถึงโลหิตซึ่งเป็นชีวิตของวิญญาณ ลำแสงทั้งสองนี้ออกมาจากส่วนลึกที่สุดของพระเมตตาอันอ่อนหวานของเรา เมื่อดวงใจอันทุกข์ระทมของเราเปิดออกด้วยหอกตอนที่เราอยู่บนกางเขน นับเป็นบุญกับผู้ที่หลบภัยอยู่กับลำแสงนี้ เพราะพระหัตถ์อันยุติธรรมของพระเจ้าจะไม่จับต้องเขา (หมายถึงการพิพากษาลงโทษของพระเจ้าจะไม่จับต้องเขาเลย) ด้วยภาพนี้ เราจะให้พระหรรษทานมากมายแก่วิญญาณทั้งหลาย ภาพนี้จะทำให้ระลึกถึงสิ่งที่ความเมตตาของเราเรียกร้องด้วยความเชื่อ 
หลังจากการวาดภาพ.
นักบุญโฟสตินาได้วาดภาพพระเมตตาของพระเยซูเจ้าอยู่หลายครั้ง แต่ละครั้งนั้นแตกต่างกัน เมื่อนักบุญโฟสตินาได้วาดภาพแรกออกมานั้นเธอร้องไห้ด้วยความผิดหวัง และพร่ำบ่นว่า ใครเล่าจะวาดภาพของพระองค์ให้งดงามเท่าพระองค์จริงได้ พระเยซูตรัสกับเธอว่า ความยิ่งใหญ่ของภาพนี้ไม่ได้อยู่ที่ความงามลายเส้นพู่กันหรือสีสันของภาพ แต่อยู่ที่พระหรรษทานของเรา และรูปภาพพระเมตตาก็ได้รับการเผยแพร่และเป็นที่ศรัทธาเป็นอย่างมากในโปแลนด์และลิทัวเนีย คนเริ่มประกาศเรื่องนี้ไปทั่วทุกสารทิศ ในปีค.ศ.1978 สันตะสำนักมีการสั่งห้ามเผยแพร่เรื่องพระเมตตาของพระเยซูเจ้า เพราะได้รับข่าวเรื่องของพระเมตตาที่ผิดพลาด แต่ในตอนหลังก็มีการอนุญาตให้ประกาศต่อไปได้ และสมเด็จพระสันตะปาปายอห์น ปอลที่ 2 ยอมรับให้ซิสเตอร์โฟสตินา โควัลสกา เป็นนักบุญเมื่อค.ศ.2000 และภาพนี้ได้รับการเผยแพร่ไปทั่วโลก
อากาทาแห่งซิซิลี

นักบุญอากาทาแห่งซิซิลี (อังกฤษ:agatha of sicily) เกิดเมื่อปีค.ศ.231 เสียชีวิตเมื่อปีค.ศ.251 นักบุญอากาทาเป็นหญิงพรหมจารี และเป็นมรณสักขี วันฉลองตรงกับวันที่5 กุมภาพันธ์ เธอเป็นนักบุญของศาสนาคริสต์ นิกายโรมันคาทอลิก เธอเกิดที่ซิซิลี และเสียชีวิตที่ซิซิลี เธอเป็นนักบุญอุปถัมภ์ของซิซิลีและผู้ป่วยมะเร็งต่างๆโดยเฉพาะมะเร็งเต้านม นอกจากนี้ยังอุปถัมภ์ ไฟไหม้ แผ่นดินไหว และผู้ถูกข่มขืน
ประวัติ.
นักบุญอกาทาเกิดเมื่อ ค.ศ.231 คนในเมืองซิซิลีต่างหลงไหลเธอ ผู้สำเร็จราชการก็เช่นกัน แต่เธอยึดมั่นในความบริสุทธิ์ของเธอ เธอจึงถูกทรมานอย่างโหดร้าย โดยการตัดเต้านมด้วยตัวคีบ ต่อมาเธอถูกจับไปอยู่กับโสเภณี แต่เธอเชื่อมั่นในความบริสุทธิ์ของเธอ ต่อมาเธอต้องถูกประหารโดยการกลั่นแกล้งของจักรพรรดิเดซิอุสในซิซิลีเพื่อกำหนดความเชื่อมั่นของเธอโดยย่างให้ตายในกองไฟ และเธอได้เป็นมรณสักขีอีกด้วย
การมหัศจรรย์ของนักบุญอกาทา.
หลักจากการประหารชีวิตนักบุญอกาทาแล้ว ภูเขาไฟเอตนาเกิดการระเบิด และลาวาได้ไหลออกมาอย่างน่าสะพรึงกลัว ชาวเมืองได้รีบเอาผ้าที่ปกคลุมคูหานักบุญอากาทามาขึงหน้าลาวา ภูเขาไฟและอัคคีภัยก็หยุดทันที  ชาวเมืองจึงนับถือท่านเป็นนักบุญองค์อุปถัมภ์ช่วยป้องกันภัยจากภูเขาไฟ เขายังอ้อนวอนขอเธอเมื่อเกิดไฟไหม้ด้วย
วันทามารีย์

วันทามารีย์ หรือในเอกสารเก่ากว่าใช้คำว่า วันทามารีอา  เป็นบทสวดภาวนาแบบขนบของศาสนาคริสต์นิกายคาทอลิกซึ่งอ้างตอนที่เทวดากาเบรียลมาพบแม่พระมารี พระมารดาของพระเยซู และต่อมาเมื่อแม่พระเดินทางไปพบเอลิซาเบธ มารดาของนักบุญจอน ผู้ให้บัพติศมา ทั้งสองเหตุการณ์นี้ปรากฏในพระวรสารนักบุญลูกา บทภาวนาวันทามารีย์เป็นบทเชิดชูและร้องขอต่อพระมารดาของพระเจ้า นับตั้งแต่ศตวรรษที่ 16 ปรากฏฉบับบทภาวนาของโรมันคาทอลิกมีความใกล้เคียงกับบทร้องขอภาวนาเพื่อเพื่อผู้ที่ลำบาก ตัวบทสวดมีความแตกต่างกันไปตามธรรมเนียมและมีการนำไปดัดแปลงเป็นดนตรี
ในจารีตละตินของโรมันคาทอลิก ใช้บทภาวนาที่เป็นพื้นฐานของบทภาวนาต่อบทสวดลูกประคำและบทสวดอังเจลัส พิธีสักการบูชาในจารีตโอเรียนทัลออร์ทอดอกซ์มีบทภาวนาจำนวนมากที่ใช้สื่อยังแม่พระ แต่ทั้งหมดล้วนมีความคล้ายคลึงกับวันทามารีย์ ส่วนจารีตออร์ทอดอกซ์ตะวันออกมีบทภาวนาที่คล้ายคลึงกัน ทั้งในภาษากรีกและฉบับแปล ล้วนปรากฏในบทสวดนอกสักการพิธี เช่น บทภาวนาพระเยซู จารีตคาทอลิกตะวันออกใช้รูปแบบที่สืบต่อจากของละติน เช่นเดียวกันกับคริสตจักรกลุ่มตะวันตกอื่น ๆ ที่มีประวัติศาสตร์เกี่ยวข้องกับคาทอลิก มีบทภาวนาที่ต่อยอดหรือมีรากฐานมาจากฉบับละติน เช่น ลูเทอราน, อังกลิคัน, อินดีเพนเดนต์คาทอลิก และ โอลด์คาทอลิก
บทวันทามารีย์ฉบับภาษาไทยของคาทอลิกมีการปรับปรุงสำนวนอย่างต่อเนื่องโดยคณะกรรมการคาทอลิกเพื่อพิธีกรรม ปรากฏมีตีพิมพ์ครั้งแรกในปี 1674 อันปรากฏการใช้คำว่า "อาเวมารีอา" และ "ซางตามารีอา" ซึ่งปรากฏเรื่อยมาในฉบับอีกสองฉบับถัดมา กระทั่งฉบับที่สี่ในปี 1947 ใช้คำว่า "วันทามารีอา" และ "สันตะมารีอา" ทดแทน ในปัจจุบัน บทภาวนาภาษาไทยที่ใช้ของคาทอลิกเป็นฉบับประกาศใช้ในเดือนกันยายน 2010 ใช้คำว่า "มารีย์" แทน "มารีอา"
วิลเลม เดโฟ

วิลเลม เดโฟ  (เกิด 22 กรกฎาคม ค.ศ. 1955) เป็นนักแสดงอเมริกัน ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม 2 ครั้ง สำหรับบทเอเชียสในภาพยนตร์เรื่อง "Platoon" (1986) ของโอลิเวอร์ สโตน และบท แมกซ์ เชร็ก ในภาพยนตร์สยองขวัญ "Shadow of the Vampire" (2000)
เขายังได้แสดงในภาพยนตร์อเมริกันเรื่อง "To Live and Die in L.A." (1985), "The Last Temptation of Christ" (1988), "Mississippi Burning" (1988), "Born on the Fourth of July" (1989), "The English Patient" (1996), "American Psycho" (2000), ภาพยนตร์ไตรภาคชุด "Spider-Man" (2002–2007), "John Wick" (2014), และ "The Grand Budapest Hotel" (2014) เขายังแสดงในภาพยนตร์แนวอาร์ตจากยุโรปอย่าง "Faraway, So Close!" (1993), "The Dust of Time" (2008) "Antichrist" (2009) และ"Spider-man no way home" (2021)
ในการพากย์เสียง เขาพากย์เสียงในภาพยนตร์ "Finding Nemo" (2003) และภาคต่อ "Finding Dory" (2016), "Fantastic Mr. Fox" (2009), "John Carter" (2012) และ "Death Note" (2017)
เจแปนแอร์ไลน์ เที่ยวบินที่ 715

เจแปนแอร์ไลน์ เที่ยวบินที่ 715  เป็นเครื่องบินของสายการบินเจแปนแอร์ไลน์ซึ่งตกในประเทศมาเลเซียเมื่อวันที่ 27 กันยายน พ.ศ. 2520 เครื่องบินเป็นเครื่องบินชนิดดักลาส ดีซี-8 ทะเบียน JA8051 ในนั้นผู้โดยสาร 69 คนและลูกเรือ 10 คนบนเครื่องบิน
นักบินได้ขอศูนย์ควบคุมการจราจรทางอากาศท่าอากาศยานสุลต่านอับดุลอาซิซชาห์ลงจอดในเวลา 2 ชั่วโมงก่อนเกิดเหตุทางศูนย์ควบคุมการจราจรทางอากาศท่าอากาศยานสุลต่านอับดุลอาซิซชาห์ขอให้นักบินนำเครื่องบินลงจอดที่รันเวย์ 15 เมื่อเครื่องบินถึงเครื่องบินกางล้อออกแต่ระดับความสูงอยู่ในระดับต่ำกว่า 750 ฟุต เมื่อถึง 300 ฟุตเครื่องบินชนกับเนินเขาอย่างรุนแรงเครื่องบินพังเสียหายแต่ไม่เกิดไฟไหม้
ซาเรฟนา

ซาเรฟนา (อังกฤษ:Tsarevna; รัสเซีย: Царевна) เป็นพระอิสริยยศของพระราชธิดาในซาร์ แห่งรัสเซียในยุคก่อนคริสต์ศตวรรษที่ 18 ตำแหน่งนี้หมายความรวมถึงพระราชธิดาในพระเจ้าซาร์ และพระชายาในซาเรวิชด้วย
ซาเรฟนาหลายพระองค์มิได้เสกสมรส และใช้พระชนม์ชีพจนเจริญพระชันษา หรือแม้กระทั่งใช้ชีวิตในวัยชราในคอนแวนต์ หรือในพระราชวังเทอเรม หมู่พระราชวังเครมลินแห่งมอสโก เว้นแต่เพียงพระราชธิดาในซาร์อีวานที่ 5 แห่งรัสเซีย ซึ่งก็คือ ซาเรฟนาเยกาเจรีนา อีวานอฟนาแห่งรัสเซีย ได้เสกสมรสกับเจ้าชายคาร์ล เลโอโปลด์ ดยุกแห่งเมคเลินบวร์ค-ชเวรีน
เขตชูคา

เขตชูคา  เป็นหนึ่งใน 20 เขตของประเทศภูฏาน มีเมืองเอกคือ พันท์โชลลิง ซึ่งเป็นประตูเชื่อมระหว่างอินเดียและภาคตะวันตกของภูฏาน ชูคาเป็นศูนย์กลางทางการค้าและการเงินของภูฏาน เป็นที่ตั้งของโรงไฟฟ้าพลังน้ำที่เก่าแก่ที่สุดในประเทศ เป็นที่ตั้งของสถานีไฟฟ้าพลังงานน้ำและเขื่อนทาลา ซึ่งเป็นโรงไฟฟ้าที่ใหญ่ที่สุดในประเทศ และเป็นเขตที่มีมูลค่า GDP สูงที่สุดในประเทศ อีกทั้งยังมีโรงงานอุตสาหกรรมที่เก่าแก่ที่สุดหลายแห่ง อาทิ บริษัท Bhutan Carbide Chemical จำกัด (BCCL) และ บริษัท Bhutan Boards Products จำกัด (BBPL)
ภาษา.
ภาษาหลักที่ใช้ในการสื่อสารคือ ภาษาซองคา ซึ่งพูดโดยชาวงาลอบที่อาศัยอยู่ทางตอนเหนือ และชาวชาร์คอปที่อาศัยอยู่ทางตอนใต้ของเขต ส่วนภาษา Lhokpu จะใช้ในกลุ่มชาว Lhop ซึ่งเป็นชนกลุ่มน้อยที่อาศัยบริเวณทิศตะวันตกเฉียงใต้ของชูคาตามแนวเขตแดนกับเขตซัมชิ
การแบ่งเขตการปกครอง.
เขตชูคาประกอบด้วย 11 เขต หรือ gewog
<templatestyles src="Div col/styles.css"/>
สิ่งแวดล้อม.
สภาพแวดล้อมในชูคาค่อนข้างแตกต่างจากเขตอื่นๆ เพราะตามแนวเขตแดนกับเขตซัมชินั้นไม่ได้ถูกจัดอยู่ในเขตพื้นที่ป่าสงวน ถึงแม้ว่าพื้นที่ทางภาตใต้ของภูฏานส่วนใหญ่จะเป็นป่าสงวนก็ตาม แต่ในช่วงปี ค.ศ. 1960 พื้นที่ป่าสงวนเหล่านั้นมีการบุกรุกเพิ่มมากขึ้นไม่สามารถควบคุมได้
เวียดนามแอร์เซอร์วิสคอมปานี

เวียดนามแอร์เซอร์วิสคอมปานี (VASCO)  เป็นสายการบินสัญชาติเวียดนาม สำนักงานใหญ่อยู่ที่นครโฮจิมินห์ ฐานการบินหลักอยู่ที่ท่าอากาศยานนานาชาติเตินเซินเญิ้ต ถือเป็นบริษัทลูกของเวียดนามแอร์ไลน์ บริการอื่น ๆ เช่น เที่ยวบินเช่าเหมาลำ เที่ยวบินขนส่งน้ำมัน และอื่น ๆ
VASCO ก่อตั้งโดยรัฐบาลในปี ค.ศ. 1987 และเป็นส่วนหนึ่งของเวียดนามแอร์ไลน์ซึ่งเป็นสายการบินประจำชาติ เริ่มให้บริการเที่ยวบินเชิงพาณิชย์ในปี ค.ศ. 2004 และได้รับอนุมัติให้เป็นบริษัทเอกชนเพียงบางส่วน มีการรายงานว่า เวียดนามแอร์ไลน์ใช้สายการบิน VASCO นี้ เชื่อมความสัมพันธ์กับพันธมิตรต่างประเทศ
จุดหมายปลายทาง.
มีจุดหมายปลายทาง 9 แห่งในประเทศเวียดนาม
ไทยลีกดิวิชัน 2 ฤดูกาล 2549

ไทยลีกดิวิชั่น 2 ฤดูกาล 2549 เป็นการแข่งขันฟุตบอลลีกระดับสาม ของไทย ฤดูกาลแรก โดยแทนที่ ฟุตบอลชิงถ้วยพระราชทานประเภท ข. โดยมีสโมสรเข้าร่วมการแข่งขัน 11 สโมสร และหาทีมเลื่อนชั้นสู่ ลีก ดิวิชั่น 1 สองทีม และ ตกชั้นไปยัง ถ้วย ข หนึ่งทีม
ภาพรวมก่อนการแข่งขัน.
ก่อนหน้าที่จะมีการจัดการแข่งขัน สโมสรที่จะตกชั้นจาก ดิวิชั่น 1 จะต้องตกชั้นลงไปทำการแข่งขันฟุตบอล ฟุตบอลชิงถ้วยพระราชทานประเภท ข. ต่อมาในช่วงหลังจากที่จบการแข่งขัน ดิวิชั่น 1 2549 ทาง สมาคมฟุตบอลแห่งประเทศไทย ในพระบรมราชูปถัมภ์ ได้มีความคิดในการที่จะปรับปรุงระบบการแข่งขันฟุตบอลในประเทศ โดยมีปรับโครงสร้างลีก โดยให้สโมสรที่มีความพร้อมในระดับสโมสรอาชีพ จากการแข่งขัน ถ้วยพระราชทาน ข. ประจำปี 2547/2548 และสโมสรที่ตกชั้นจากดิวิชั่น 1 2549 มาแข่งขันกันในลีกใหม่
ตารางคะแนน.
"สิ้นสุดวันที่ 11 พฤศจิกายน พ.ศ. 2549"
ผู้ทำประตูสูงสุด.
"สิ้นสุดวันที่ 11 พฤศจิกายน พ.ศ. 2549"
17 ประตู
12 ประตู
11 ประตู
การเข้าเงียบ

การเข้าเงียบ  เป็นการปฏิบัติที่สำคัญอย่างหนึ่งของศาสนาคริสต์นิกายโรมันคาทอลิก เป็นการปลีกตัวไปอยู่คนเดียวเพื่อวิงวอนกับพระเป็นเจ้าและนักบุญและอ่านคัมภีร์ไบเบิล
ความเป็นมาของการเข้าเงียบ.
การเข้าเงียบนั้นน่าจะมาจากการที่พระเยซูปลีกตัวไปอธิษฐานอยู่คนเดียวอยู่ทุกๆวันซึ่งเป็นลักษณะที่พบบ่อยในพระวรสารเล่มต่างๆ จึงเป็นตัวอย่างของคริสตชนมาถึงทุกวันนี้ ซึ่งโปรเตสแตนต์จะเรียกลักษณะแบบนี้ว่า การเฝ้าเดี่ยว การเข้าเงียบนั้นจะมีลักษณะคล้ายกับการปลีกวิเวกหรือการธุดงค์ของศาสนาพุทธ
วัง หนิง

วัง หนิง (เกิด สิงหาคม ค.ศ. 1955) เป็นนายพลในกองทัพปลดปล่อยประชาชน ซึ่งดูแลสำนักงานตำรวจปลดปล่อยประชาชนเป็นผู้บังคับบัญชาสูงสุดของสำนักงานตำรวจปลดปล่อยประชาชน ก่อนหน้านี้เขาเป็นเสนาธิการกองทัพปลดปล่อยประชาชน วัง หนิงเคยเป็นสมาชิกคนที่ 18 ของคณะกรรมการกลางพรรคคอมมิวนิสต์แห่งประเทศจีน
ชีวิตช่วงต้น.
วัง หนิงเกิดที่หนานจิง มณฑลเจียงซู ประเทศจีนในเดือนสิงหาคม ค.ศ. 1955
การทหาร.
วัง หนิงเข้าร่วมกองทัพปลดปล่อยประชาชนในปีพ.ศ. 2513 และรับราชการในเขตทหารนานกิง ระหว่างปีพ.ศ. 2529 - พ.ศ. 2535 เขาทำหน้าที่เป็นผู้บัญชาการกองทัพทหารปืนใหญ่ 12 ในช่วงเวลาที่เขาอยู่เขาได้รับรางวัลมากมาย
ในปีพ.ศ. 2546 วัง หนิงได้รับให้เป็นเสนาธิการกองพันในเซี่ยงไฮ้ ในปีพ.ศ. 2549 วัง หนิงได้รับการยกระดับให้เป็นผู้บัญชาการมณฑลทหารเจียงซี เขายังคงดำรงตำแหน่งต่อไปจนถึงเดือนธันวาคมปีพ.ศ. 2553 เขาถูกย้ายไปปักกิ่งและได้รับการแต่งตั้งเป็นเสนาธิการกองพันในปักกิ่ง เดือนพฤศจิกายน พ.ศ. 2555 เข้าได้ถูกเลื่อนยศเป็นพลโท
ตำรวจ.
ในเดือนธันวาคม พ.ศ. 2557 วัง หนิงได้รับให้ดูแลให้เป็นผู้บังคับบัญชาสำนักงานตำรวจปลดปล่อยประชาชนแต่เขาไม่ได้มีความเข้าใจเกี่ยวกับอาชีพตำรวจมากนัก
เหรียญที่ระลึก &quot;ครบรอบ 40 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945&quot;

เหรียญที่ระลึก "ครบรอบ 40 ปีในชัยเหนือเยอรมนีในมหาสงครามของผู้รักชาติ ค.ศ. 1941-ค.ศ. 1945"  เป็นเหรียญที่ระลึกครบรอบ 40 ปี สำหรับชัยชนะเหนือเยอรมนีในมหาสงครามของผู้รักชาติ เหรียญได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 12 เมษายน ค.ศ. 1985
Club Friday the Series 4 หรือรักแท้จะแพ้ความต้องการ

Club Friday the Series 4 หรือรักแท้จะแพ้ความต้องการ ผลิตโดย บริษัท เก้ง กวาง แก๊งค์ จำกัด ออกอากาศทุกวันศุกร์ เวลา 20.15 - 21.15 น. เริ่มตอนแรกวันที่ 20 มิถุนายน – 25 กรกฎาคม พ.ศ. 2557 ทาง ช่องวัน และออกอากาศรีรันซ้ำอีกครั้งทุกวันเสาร์ เวลา 19.00 – 20.00 น. , วันจันทร์ / วันพุธ เวลา 07.00 - 08.00 น. / 16.00 - 17.00 น. / 21.00 - 22.00 น. และวันศุกร์ เวลา 07.00 - 08.00 น. / 16.00-17.00 น. ทางช่อง กรีนแชนแนล
รายชื่อนักแสดง.
เรื่องราวจากคุณ นิติ.
<br>เขียนบทโดย : ธัญลักษณ์ จุลพงษ์
<br>เริ่มตอนแรก : 20 มิถุนายน – 11 กรกฎาคม พ.ศ. 2557
เรื่องราวจากคุณ แอร์.
<br>เขียนบทโดย : สกล วงษ์สินธุ์วิเสส
<br>เริ่มตอนแรก : 18 กรกฎาคม – 25 กรกฎาคม พ.ศ. 2557
ท่าเรือดานัง

ท่าเรือดานัง  เป็นท่าเรือสำคัญในภาคกลางของประเทศเวียดนาม ตั้งอยู่ที่เมืองดานัง บริเวณปากแม่น้ำห่านซึ่งไหลลงสู่ทะเลจีนใต้ ท่าเรือดานังเป็นท่าเรือที่ใหญ่เป็นอันดับที่สามของประเทศ รองจากท่าเรือไซ่ง่อนในนครโฮจิมินห์ และท่าเรือไฮฟองในเมืองไฮฟอง ท่าเรือดานังตั้งอยู่ปลายด้านหนึ่งของฉนวนเศรษฐกิจตะวันออก–ตะวันตกซึ่งเชื่อมต่อระหว่างเวียดนามกับลาว ไทย และพม่า บริษัทขนส่งสินค้าทางเรือแห่งชาติเวียดนาม (Vinalines) เป็นผู้รับผิดชอบดูแลท่าเรือนี้
ในปี ค.ศ. 2008 ท่าเรือมีสินค้าถึง 2.7 ล้านตัน แบ่งเป็นสินค้าส่งออก 1.2 ล้านตัน สินค้านำเข้า 525,900 ตัน และสินค้าในประเทศ 985,600 ตัน และมีผู้โดยสารที่เดินทางผ่านท่าเรือแห่งนี้ 29,600 คน แม้ว่าท่าเรือแห่งนี้จะไม่ได้รองรับเรือท่องเที่ยวโดยเฉพาะ แต่ก็มีเรือท่องเที่ยวมาจอดหลายครั้งในรอบหนึ่งปี โดยในสองเดือนแรกของปี ค.ศ. 2010 มีเรือท่องเที่ยวมาจอดถึง 12 ลำ ผู้โดยสารทั้งหมด 6,477 คน
ท่าเรือไซ่ง่อน

ท่าเรือไซ่ง่อน  หรือ ท่าเรือนครโฮจิมินห์  เป็นท่าเรือในนครโฮจิมินห์ ประเทศเวียดนาม ในปี ค.ศ. 2013 เป็นท่าเรือที่หนาแน่นที่สุดอันดับที่ 24 ของโลก ท่าเรือนี้มีบทบาทสำคัญในการวางรากฐานและพัฒนาเมืองไซ่ง่อน (นครโฮจิมินห์) ในยุคอินโดจีนของฝรั่งเศส ท่าเรือมีความสำคัญด้านการนำเข้าและส่งออกสินค้าจากอาณานิคมแห่งนี้ และในปัจจุบันก็ยังเป็นศูนย์กลางการนำเข้าและส่งออกสินค้าในเวียดนามตอนใต้
ในปี ค.ศ. 2006 ท่าเรือไซ่ง่อนรับส่งสินค้ากว่า 35 เมตริกตัน และตู้บรรจุสินค้า 1.5 ล้านตู้ และเพิ่มเป็น 3.5 ล้านตู้ ในช่วงปลายปี ค.ศ. 2012
จังหวัดหลั่งเซิน

หลั่งเซิน  เป็นจังหวัดทางตอนเหนือของประเทศเวียดนาม อยู่ติดกับเขตปกครองตนเองกว่างซีจ้วงของประเทศจีน เมืองหลักมีชื่อเดียวกับชื่อจังหวัด คือเมืองหลั่งเซิน ซึ่งเป็นเมืองสำคัญบริเวณชายแดนจีน อยู่ห่างจากฮานอยไปประมาณ เดินทางได้โดยทางถนนและรถไฟ จังหวัดหลั่งเซินติดกับประเทศจีนทางทิศเหนือ ติดกับจังหวัดกาวบั่งทางทิศตะวันตกเฉียงเหนือ ติดกับจังหวัดกว๋างนิญทางทิศใต้และตะวันออก และติดกับจังหวัดท้ายเงวียนทางทิศตะวันตก จังหวัดหลั่งเซินมีเนื้อที่ 8,327.6 ตารางกิโลเมตร ใน ค.ศ. 2019 มีประชากร 781,655 คน
เขตการปกครอง.
จังหวัดหลั่งเซินแบ่งเขตการปกครองออกเป็น 1 นครและ 10 อำเภอ ได้แก่
จังหวัดกว๋างนิญ

กว๋างนิญ  เป็นจังหวัดริมชายฝั่งภาคตะวันออกเฉียงเหนือของเวียดนาม เป็นที่ตั้งของแหล่งมรดกโลกอ่าวหะล็อง จังหวัดนี้มีเมืองหลักคือหะล็อง ร้อยละ 80 ของพื้นที่จังหวัดเป็นภูเขาที่มีดิน น้ำ และแร่ธาตุอุดมสมบูรณ์ ปริมาณถ่านหินส่วนใหญ่ของประเทศก็มาจากจังหวัดนี้ อ่าวหะล็องมีเกาะทั้งหมด 1,969 เกาะ แต่มีเพียง 989 เกาะเท่านั้นที่มีชื่อเรียก จังหวัดนี้มีเนื้อที่
6,102.4 ตารางกิโลเมตร ประชากร 1,320,324 คนใน ค.ศ. 2019
เขตการปกครอง.
จังหวัดกว๋างนิญแบ่งเขตการปกครองออกเป็น 4 นคร 2 เมือง และ 12 อำเภอ ได้แก่
รัศมีแข ฟ้าเกื้อล้น

แจ่ม ฟ้าเกื้อล้น หรือ เจมส์ ฟอเกอร์ลุนด์ฟ (เกิด 5 สิงหาคม พ.ศ. 2529) เป็นที่รู้จักในชื่อ รัศมีแข ฟ้าเกื้อล้น เป็นนักแสดง พิธีกร นักวอลเลย์บอลลูกครึ่งชาวไทย-เซเนกัล ผู้ได้รับตำแหน่งนางสาวเชียงใหม่ในดวงใจ พ.ศ. 2567 รัศมีแขมีผลงานที่ทำให้เป็นที่รู้จักมากที่สุด คือ "Club Friday To Be Continued" ตอน เพื่อนรัก เพื่อนร้าย
ประวัติ.
รัศมีแข ฟ้าเกื้อล้น หรือ เจมส์ ฟอเกอร์ลุนด์ฟ เกิดที่จังหวัดภูเก็ต อยู่ที่ภูเก็ตจนอายุได้ 10 ขวบ จึงย้ายไปอยู่ที่ประเทศสวีเดนและศึกษาที่โรงเรียน Nyboda school เพราะคุณแม่ของรัศมีแขแต่งงานใหม่เลยต้องย้ายไปอยู่กับคุณพ่อบุญธรรมที่ กรุงสต็อกโฮล์ม ประเทศสวีเดน และรับการศึกษาจากที่นั่น 
รัศมีแขมีพี่สาวคนละพ่อหนึ่งคน เป็นชาวไทย-สวิส ส่วนรัศมีแขมีเชื้อสายเซเนกัล
เข้าสู่วงการบันเทิง.
รัศมีแขเข้าสู่วงการโดยการไปสมัครด้วยตนเองที่ จีเอ็มเอ็ม แกรมมี่ โดยการปรึกษาและให้คำแนะนำโดยศักดิ์สิทธิ์ แท่งทอง 
หลังเรียนจบการโรงแรมรัศมีแขได้ไปสมัครงาน ณ บริษัทเมคอัพสโตร์ และมีโอกาสบินมาทำงานที่เมืองไทย เมื่อกลับสวีเดนก็ไปสมัครเป็นตัวแทนขายตั๋วเครื่องบิน ในสวีเดนรัศมีแขจึงเป็นที่รู้จักและชอบรับจ้างหางานเป็นพิธีกรตามงานต่าง ๆ อยู่เรื่อย ๆ กระทั่งได้มีโอกาสเป็นไกด์นำเที่ยวให้ศักดิ์สิทธิ์ แท่งทอง และศักดิ์สิทธิ์คือผู้ที่เห็นคาแรคเตอร์ของรัศมีแข ก่อนเอ่ยปากชวนให้กลับมาอยู่เมืองไทย จากนั้นรัศมีแขจึงตัดสินใจเขียนเรซูเม่เดินเข้าไปที่จีเอ็มเอ็ม แกรมมี่ แจ้งเจตนารมณ์ว่าอยากเป็นดารา เจ้าหน้าที่แนะนำให้ขึ้นไปติดต่อส่วนที่เกี่ยวข้อง เป็นความบังเอิญที่รัศมีแขเจอกับสายทิพย์ มนตรีกุล ณ อยุธยา ซึ่งเห็นแววและมอบงานพิธีกรรายการ "สน. Hollywood" รายการแรก ก่อนจะตามด้วยละคร "Club Friday To be Continued ตอน มิ้นต์กับมิว" และผลงานอื่น ๆ
นักกีฬาวอลเลย์บอล.
รัศมีแขได้เปิดตัวเป็นนักกีฬาวอลเลย์บอลชายในสังกัด สโมสรวอลเลย์บอลไดมอนด์ ฟู้ด ไฟน์เชฟ-แอร์ฟอร์ซ เพื่อลงแข่งขันใน วอลเลย์บอลชายไทยแลนด์ลีก 2022-23
ช้าง เอฟเอคัพ รอบชิงชนะเลิศ 2560

ฟุตบอล ช้าง เอฟเอคัพ รอบชิงชนะเลิศ 2560 เป็นนัดชิงชนะเลิศของ ช้าง เอฟเอคัพ 2560, และเป็นฤดูกาลที่ 22 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม สนามศุภชลาศัย ใน กรุงเทพมหานคร, ประเทศไทย เมื่อวันที่ 25 พฤศจิกายน พ.ศ. 2560, ระหว่าง เชียงราย ยูไนเต็ด ทีมใหญ่ที่มาจาก ภาคเหนือ ของประเทศไทย และ แบงค็อก ยูไนเต็ด ทีมใหญ่ที่มาจาก โซนกรุงเทพมหานครและปริมณฑล.
รอบชิงชนะเลิศครั้งนี้เป็นครั้งแรกที่ถ้วยรางวัลได้เปลี่ยนรูปลักษณ์เป็นแบบใหม่ซึ่งเป็นถ้วยรางวัลที่มีหูจับและมีลูกฟุตบอลอยู่ตรงแกนกลาง ออกแบบโดยจอห์น นิกซ์, ปีเตอร์ วิลสัน และคิม เซาแธม เชียงราย ยูไนเต็ดซึ่งเป็นทีมชนะเลิศ เป็นสโมสรแรกได้ชูถ้วยรางวัลแบบใหม่นี้
เส้นทางสู่รอบชิงชนะเลิศ.
ในรอบรองชนะเลิศของพวกเขา, เชียงราย ยูไนเต็ด เอาชนะ เอสซีจี เมืองทอง ยูไนเต็ด ในการดวลลูกโทษตัดสิน 4–3 หลังต่อเวลาพิเศษ 120 นาที เสมอ 2–2 . ในขณะเดียวกัน, แบงค็อก ยูไนเต็ด เอาชนะ เจแอล เชียงใหม่ ยูไนเต็ด 3–0 และสามารถกรุยทางผ่านเข้าสู่รอบชิงชนะเลิศ.
สมเด็จพระราชาธิบดีซะอูด บิน อับดุลอะซีซ อาล ซะอูด

สมเด็จพระราชาธิบดีซะอูด บิน อับดุลอะซีซ อาล ซะอูด  (พระราชสมภพ 15 มกราคม พ.ศ. 2445 - 23 กุมภาพันธ์ พ.ศ. 2512) ทรงเป็นพระมหากษัตริย์รัชกาลที่ 2 แห่งซาอุดีอาระเบีย เป็นพระราชโอรสในสมเด็จพระราชาธิบดีอับดุลอะซีซ อิบน์ ซะอูด พระองค์ทรงครองราชย์เป็นเวลา 11 ปี และสวรรคตด้วยพระชนมพรรษา 67 พรรษา สมเด็จพระราชาธิบดีฟัยศ็อล บิน อับดุลอะซีซ อาล ซะอูด พระอนุชาธิราช จึงขึ้นครองราชย์สมบัติเป็นพระมหากษัตริย์รัชกาลต่อไป